cyanic-selkie/wikianc huggingface dataset:
Отворање (шах)
Номенклатура на отворања
Големите промени во правилата на играта, кои биле извршени во 15. век ја забрзале динамиката во играта и ја поставиле задачата за значењето на анализата и проучувањето на отворањата. Освен тоа, раните шаховски книги, како што е еден запис од Луис Рамирез де Луцена од 1497, содржеле анализи на отворањата. Од тоа време, постојат и записи со анализа на шаховските отворања и од Педро Дамјано (1512) и Реј Лопес де Сегура (1561). Несогласувањата на Реј Лопез со Дамјано околу предностите на потегот 3.Lb5 по 2...Sc6 (по 1.e4 e5 2.Sf3 Sc6), во негова чест придонеле познатата Шпанска партија во западната литература да продолжи да се вика Реј Лопез. Теоријата на шаховските отворања била подетално проучувана, со почеток во 1840-тите, така што многу отворања и варијанти биле измислени во овој период и подоцна. Номенклатурата на отворањата е случајна и многу имиња се историски случајности, кои не се темелат на систематските принципи.
Најстарите шаховски отворања биле именувани по географски места и луѓе. Многу отворања претставуваат придавки, создадени од имиња на нации, како индиско, англиско, шпанскофранцуско, холандско, шкотско руско, италијанско, скандинавско, сицилијанско и др. Имињата на градовите исто така се чести називи за шаховските отворања. Така, постојат отворања именувани по Виена, Берлин и др. Каталонскиот систем е именуван по автономниот регион во Каталонија во Шпанија.
Сепак, најголем број од шаховските отворања се именувани по имиња на шахисти. Обично, отворањата биле именувани по шахистот кој прв го одиграл отворањето, го популаризирал или извршил најдлабоки анализи. Во оваа група може да се вбројат Алехиновата одбрана и Ретиевото отворање. Одбраната Каро-Кан била именувана по двашахиста, Хорацио Каро и Маркус Кан.
Некои отворања биле именувани описно, како отворањата со два, три или четири коња, отворањето со ловец, отворањето со кралев пешак итн. За разлика од отворањата именувани по географски поими или луѓе, бројот на отворањата именувани поисно е значително помал.
Постојат отворања, кои имаат необични и забавни имиња, именувани по животни. Ова практика станала вообичаена во 20. век. Оттогаш, некои вообичаени низи на потези, биле именувани според формата која ја формираат, па така постојат отворања со имиња орангутан, нилски коњ, слон и еж. Една позната варијанта во Сицилијанската одбрана е наречена Змејска варијанта.
За да се опише отворањето се користат различни поими. Покрај отворање, се користат поимите партија, одбрана, гамбит и варијанта. Поретко, но употребувани се и поимите систем, напад, противнапад, противнапад и обратна варијанта. Сепак, во шаховската терминологија, постојат дефиниции за секој од овие поими.
Една мала група на отворања се именувани со претставката „анти“. Овие отворања се именувани со оваа претставка, бидејќи овозможуваат да сеизбегне играњето на некоја друга варијанта или цури цело отворање. Како такви се Антимаршаловата варијанта (против маршаловиот напад во Шпанска партија) и Антимеранската варијанта (против Меранската варијанта во Полусловенска одбрана).
Поделба на шаховските отворања
Пред почетокот на партијата, белиот има можност да се отвори на 20 различни начќини, односно играјќи 20 различни потези. Потезите 1.e4, 1.d4, 1.Sf3 и 1.c4 се најпопуларни, бидејќи овозможуваат најдобри можности за брз развој и контрола на центарот. Во шаховската терминологија именувани се и отворањата со другите потези, но сепак тие имаат одредени ограничувања и не се толку популарно како претходнонаведените. На пример, Данстовото отворање, 1.Sc3, овозможува развој на коњот уште во првиот потег на добро поле, но сепак тоа не ефлексибилен потег, бидејќи го блокира белиот с-пешак; исто така по 1...d5, на коњот му се заканува напад од противничкиот пешак на полето d4, кое белиот го нема под контрола. Б'рдовото отворање, 1.f4, е насочено кон контрола на центарот, но не и кон развој, а исто така и ја ослабнува позицијата на кралот. Соколскиевото отворање, 1.b4 и Кралското и Даминото фјанкетирање, 1.b3 и 1.g3, до некој степен овозможуваат развој, но главно се насочени кон индиректна контрола на центарот и се побавни од најпопуларните отворања. Останатите 11 можности на отворање, многу ретко се играни во современиот шах на највисоко ниво. Од нив, како најдобри се сметаат 1.c3, 1.d3 и 1.e3. Полоши можности се останатите, кои го маргинализираат значењето на центарот, како 1.a3, 1.f3 и 1.g4 или позиционирањето на коњите на лошите полиња а3 и h3 (1.а3 и 1.h3).
Црниот, исто така има 20 можни начини, на кои може да одговори на почетниот потег на белиот. Многу од нив се огледаат на почетниот потег на белиот, со таа разлика што белиот има едно темпо повеќе. Одбраните, кои започнуваат со 1...c6 (Одбрана Каро-Кан) и 1...e6 (Француска одбрана), често се проследени со потегот 2...d5. Одбраните со 1...d6 (Пирцова одбрана) се проследени со фјанкетирање на кралското крило и се често играни.
Најзначајна шема на поделба на шаховските отворања за сериозните шахисти е онаа со ЕШО кодови, односно серија на 500 отворања, запишани во Енциклопедијата на шаховски отворања. Иако овие кодови се вредни за сериозните проучувања на отворањата, тие не се многу практични за добивање на јасна слика за карактерот на позицијата.
Отворени партии (1.е4 е5)
За да настане отворената партија, белиот мора да се отвори со 1.e4. Ова е најпопуларниот потег со кој може да се отвори партијата, а главните предности се што истиот овозможува контрола на центарот и развој на белиот белополен ловец. Најстарите шаховски отворања настануваат по потегот 1.e4. Боби Фишер го оценил потегот 1.e4 како „докажано најдобро“ решение. Од друга страна, потегот 1.e4 има и неколку слабости, како што се позиционирањето на е-пешакот на небрането полеи осланувањето на полињата d4 и f4. Унгарскиот мајстор Ѓула Бреер смета дека „по 1.е4 играта на белиот е во нејзините последни отчукувања“. Ако црниот возврати симетрично, играјќи 1...e5, тогаш настанува отворената партија.
Најпопуларно продолжение за белиот е потегот 2.Sf3, со напад на црниот пешак, подготовка за мала рокада и засилување на конторлата врз полето d4, на кое, белиот би можел да го позиционира својот d-пешак. Најчест одговор на црниот е потегот 2...Sc6, што најчесто води до настанување на Шпанска партија (3.Lb5), Шкотска партија (3.d4) или Италијанска партија (3.Lc4). Доколку црниот ја одржува симетријата во позицијата и понатаму, со 2...Sf6, тогаш настанува Руска партија. Филидоровата одбрана (2...d6) не е популарна во современиот шах, бидејќи му овозможува на белиот лесно да се стекне со просторна предност, додека позицијата на црниот останува стеснета и пасивна, но сепак солидна. Други одговори на потегот 2.Sf3 нема во врвниот шах.
Најпопуларни алтернативи на потегот 2.Sf3 се Виенската партија (2.Sc3), Отворањето со ловец (2.Lc4) и Кралевиот гамбит (2.f4). Овие отворања, меѓусебно имаат одредени сличности, како што се некои варијанти со чијашто примена може да дојде до трансформација од Отворањето со ловец во Виенска партија и обратно. Кралевиот гамбит било доминантно отворање во 19. век. Белиот жртвува пешак, а за возврат добива шанси за брз развој и превласт во центарот. Во Виенската партија, исто така е можен напад кон кралското крило на црниот, со напредување на белиот f-пешак.
Во Централното отворање (2.d4), белиот го отвора центарот, но по 2...exd4, тој мора да се задоволи со брз развој на дамата, по 3.Dxd4. АЛтернативно решение е да се жртвуваат еден или два пешака, како што е на пример Данскиот гамбит.
Во теоријата на отворањата, биле проучувани многу други варианти по 1.e4 e5.
Ова се најпопуларните отворања кои водат до настанување на отворена партија:
Полуотворени партии (1.e4, црниот одговара со кој било потег освен 1...e5)
Во полуотворените партии, белиот игра 1.e4, а црниот ја нарушува симетријата, играјќи го кој било потег освен 1...e5. Најпопуларен одговор на црниот по потегот 1.e4 е Сицилијанската одбрана (1...c5), но Француската одбрана (1...e6, најчесто проследено со 2.d4 d5) и Одбраната Каро-Кан (1...c6, најчесто проследено со 2.d4 d5) се исто така популарни. Пирцовата одбрана и Модерната одбрана се меѓусебно повзрано отворања и често се играни, додека Алехиновата и Скандинавската одбрана само неколкупати биле дел од партиите одиграни на светските првенства.
Сицилијанската и француксата одбрана водат до неврамнотежени позиции, кои даваат шанси за победа и на двете страни. Одбраната Каро-Кан е солидно отворање, во кое црниот настојува да го искористи с-пешакот како поддршка во центарот (1.e4 c6 2.d4 d5). Алехиновата, Пирцовата о Модерната одбрана се хипермодерни отворања, во кои црниот го принудува белиот да изгради силен центар, кој понатаму ќе го напаѓа со своите развиени фигури.
Other semi-open games have been studied but are less common; see Semi-Open Game for details.
Затворени партии (1.d4 d5)
Отворањата, кои се групирани како затворени, настнуваат по 1.d4 d5. Потегот 1.d4 ги нудин истите користи за развој и контрола во центарот, како и потегот 1.e4, но за разлика од отворањето со e4, пешакот на е4 не е заштитен, а во воој случај пешакот на d4 е заштитен од дамата. Оваа мала разлика има голем ефект во отворањето. На пример, Кралевиот гамбит е ретко играно отворањео денес во врвниот шах, додека Даминиот гамбит останало едно од најпопуларните отворања, кое денес има честа примена во партиите меѓу врвните велемајстори. Во споредба со отворањата со кралев пешак, транспозициите меѓу варијантите се повообичаени и покритични во затворените партии.
Најважни затворени партии се оние кои натсануваат со варијантите во Даминиот гамбит (белиот продолжува со 2.c4). Даминиот гамбит можеби не требало да биде наречен „гамбит“, бидејќи белиот секогаш може да го врати понудениот пешак, доколку сака. Во Примениот дамин гамбит, црниот возвраќа со ...dxc4, отстапувајќи му го центарот на белиот, но и давакјќи си шанса да го остави белиот пешак на d4 изолиран. Сепак, белиот има поголемаможност за развој на фигурите и организирање на напад. Црниот има две популарни можности да го одбие пешакот: Словенската одбрана (2...c6) и Одбиениот дамин гамбит (2...e6). И двете отворања водат до бројни варијанти, кои биле предмет на истражување со години и сè уште се. Меѓу многуте можности во Одбиениот дамин гамбит се и Православната варијанта, Ласкеровата одбрана, Одбраната Кембриџ Спрингс, Тартаковеровата варијанта и Тарашовата и Полутарашовата одбрана. Другите одговори на црниот, по 2.c4, освен 2...dxc4, 2...c6 и 2...e6 се невообичаени.
Коловиот систем и Нападот камен ѕид се групирани како Отворања со дамини пешаци, биедјќи белиот игра d4, но не c4. Овие отворања, исто така се примери на системи, отколку специфичните затворени отворања. Белиот се развива, стремејќи се кон формирање на формација без да се грижи за тоа како црниот ќе се заштити. Обата системи се популарни кај клупските шахисти, бидејќи се есни за учење, но ретко се применуваат во профеионалниот шах, бидејќи добро подготвениот противник со црни фигури, може многу брзо илесно да обезбеди еднаквост во позицијата.
Нападот камен ѕид се одликува со формација на белите пешаци, почнувајќи од c3, d4, e3 и f4. Истиот може да настане со повеќе низи на потези и против различни формации на црниот. Ова се позициите кои најчесто може да настанат во затворените партии:
Индиски системи
Индиските системи се асиметричен одоговор на потегот 1.d4, кои претставуваат дел од хипермодерната шаховска стратегија. Фјанкетирањата се вообичаени во многу од овие отворања. како дел од затворените партии, за овие системи се карактеристични транспозициите, односно многу позиции може да настанат со различни низи на потези. Иако Индиските системи биле популарни во 1920-тите и тоа од претставниците на хипермодерната шаховска школа, тие не биле целосно прифатени, сè додека советските шахисти не докажале во 1940-тите дека овие системи се добри за црниот. Оттогаш, Инидиските системи станале едни од најпопуларните одговори на црниот на потегот 1.d4 на белиот, бидејќи тие нудат неврамнотежена игра со шанси за обете страни. Вообичено, во овие позиции, белиот продолжува со 2.c4, зголемувајќи ја контролата во центарот и овозможувајќи го потегот Sc3, како подготовка за поместување на е-пешакот на е4 без блокада на с-пешакот. Најпопуларни одговори на црниот по потегот 2.с4 се:
Нимцо-индиска одбрана
Ова отворање било воведено од страна на Арон Нимцович, уште пред 1913. Нимцо-индиската одбрана бил првиот од Индиските системи, кои целосно бил прифатен. Ова отворање е еден од најдобрите одговори по потегот 1.d4 и белиот се обидува да ја избегне оваа линија. Црниот е подготвен со размена на ловецот за белиот коњ да ја ослабне белата позиција на даминото крило и да го остави белиот со двојни пешаци.
Кралско-индиска одбрана
Кралско-идниската одбрана е агресивно и понекогаш ризично отворање, кое најчесто наведува на фактот дека црниот не се задоволува со реми.Иакоп ова отворање се играло до случај кон крајот на 19. век. За неговата популаризација во 1940-тите се погрижие врвните шахисти: Бронштајн, Болеславски и Решевски. Фишер н ја продолжил популарноста на ова отворање во 1970-тите, а Каспаров постигнал големи успеси со ова отворање во 1980-тите. Ова отворање, сè уште е популарно.
Гринфелдова одбрана
Ернст Гринфелд е заслужен за појавата на Гринфелдовата одбрана во 1922. Со потегот 3...d5, Гринфелд настојувал да ја подобри Кралско-индиската одбрана, која не била целосно прифатена во тоа време. Ова отворање било прифатено од некои светски прваци, како: Смислов, Фишер и Каспаров.
Дамско-индиска одбрана
Дамско-индиската одбрана се смета за солидно и безбедно отворање и според некои размислувањ3а и анализи, со голема веројатност води кон реми. Црниот, често го избира ова отворање, кога белиот ка избегнува Нимцо-индиската одбрана, играјќи 3.Sf3, наместо 3.Sc3. Црниот создава добра позиција, иако тешко е да се каже дека може да добие одлични шанси за победа. Водечки шахист за ова отворање е поранешниот светски првак Анатолиј Карпов.
Модерна Бенони одбрана
Модерната Бенони одбрана е ризичен обид од страна на црниот за да се создаде нерамнотежа во позицијата и да се добие активна игра на фигурите, но за тоа плаќајќи со допуштање на можност за создавање на прооден пешак од страна на белиот на d5. Михаил Таљ го популаризирал ова отворање во 1960-тите, добивајќи неколку одлични партии, кои се развиле со ова отворање. Ова отворање го играл и Боби Фишер во неколку партии од мечот за светски првак во 1972 против Борис Спаски. Најчесто, ова отворање настанува со транспозиција од страна на црниот, играјќи 2...e6 пред 3...c5, со цел да ги избегне најострите линии, кои би ги9 имал белиот на располагање.
Бенков гамбит
Бенковиот гамбит, често се игра од страна на врвните шахисти, но ова отворање, сепак има голема популарност на пониските нивоа.
Црниот се обидува да ги отвори линиите на даминото крило, каде белиот би бил под притисок. Ако белиот ја прифати жртвата, компензацијата на црниот е повеќе положбена, отколку тактичка и неговата иницијатива, по неколку размени може лесно да се пренесе во завршницата. Белиот, обично не ја прифаќа понудената жртва.
Каталонско отворање
Ова отворање се одликува со формирање на пешачки центар со d4 и c4 од страна на белиот и со фјанкетирање на неговиот ловец на f1. Всушност, тоа претставува комбинација од Даминиот гамбит и Ретиево отворање. Ова отворање може да настане по различни низи на потези (главната низа е 1.d4 d5 2.c4 e6 3.Sf3 Sf6 4.g3), па затоа често се нарекува и Каталонски систем.
Полузатворени партии
Доколку црниот, на потегот 1.d4 возврати со кој било друг потег, освен 1...d5, тогаш карактерот на позицијата се смета за полузатворен. Во оваа група на отворања, најзначајни се Холандската одбрана и Бенониевата одбрана.
Холандската одбрана претставува агресивно отворање, кое било популаризирано од страна на светските прваци Александар Алехин и Михаил Бптвиник. Ботвиник го играл ова отворање и против предизвикувачот за светски првак во 1951, Давид Бронштајн. Денесс ова отворање е поретјо во врвниот шах, а се чини дека единствено Најџел Шорт сè уште го играб во оваа конкуренција.
Меѓу другите, најпозната е Бенониевата одбрана, којашто може да стане многу диво отворање, доколку се развие во Модерна Бенони одбрана. Останатите варојанти на оваа одбрана се солидни.
Ова е преглед на двете најзначајни отворања во оваа група:
Крилно ортворање
Крилните отворања се посебни отворања, кои е карактеризираат со игра на едно или на обете крила. Белиот игра во хипермодерен стил, напаѓајќи го центарот со своите фигури развиени на крилата, наместо да го заземе центарот со своите пешаци. Овие отво0рања, често се играни, а најпопуларни потези се 1.Sf3 и 1.c4.
Ако белиот се отвори со 1.Sf3, позицијата често се транпонира во отворањата со потегот d4, односно настанува затворена или полузатворена партија. Сепак, во ова група постојат и некои посебни отворања, како што се Ретиевото отворање и Кралско-индискиот напад.
Ретиевото отворање се одликува со отворање на играта со 1.Sf3, фјанкетирање на еден или обата ловци, без потегот d4, кој овозможува позицијата да се транспонира во затворените или полузатворените партии.
Кралско-индискиот напад е систем на развој, кој белиот го користи како одговор на речиси сите потези на црниот. Карактеристичната формација на велиот во ова отворање настанува со потезите 1.Sf3, 2.g3, 3.Lg2, 4.0-0, 5.d3, 6.Sbd2 и 7.e4, иако овие потези може да се одиграат во различен редослед. Всушност, Кралско-индискиот напад, најчесто настанува, по потегот 1.e4 и тоа во оние случаи, кога црниот се обидува да одигра некое од полуотворените отворања, како Каро-Ка, Француска или Сицилијанска одбрана, па дури и во случаи, кога црниот продолжува со отворената игра, играјќи 1...e5. Доколку белиот продолжи со 2.g3, тогаш настанува Константинополскиевото отворање. Најголемата предност која ја нуди ова отворање е тоа што белиот не мора да проучува голем број на варијанти во сите можни, кои може да настанат по различните одговори на црниот на потегот 1.e4.
Англиското отворање 1.с4 често се транспонира во некое од отворањата, кои обично настануваат со потегот 1.d4, но тоа може да виде и посебно отворање, со посебен карактер на позициите, доколку на пример настане Симетричната варијанта (1.c4 c5) или Обратната сицилијансnка одбрана (1.c4 e5).
Ларсеновото (1.b3) и Соколскиевото отворање (1.b4), ретко се видени во Iвелемајсторската игра.
Пал Бенко, отворајќи се со 1.g3 ги победил и Фишер и Таљ на турнирот на кандидатите во 1962 во Курасао.
Со Б'рдовото отворање (1.f4), белиот се обидува да го заземе полето е5. Отворањето може да продолжи како Обратна Холандска одбрана, доколку продолжи со 1...d5 или црниот може да одигра 1...e5!? (Видете: Фромов гамбит).
Во групата на крилните отворања спаѓаат отворањата кои настануваат со потезите:
Невообичаен прв потег на белиот
Покрај претходнообјаснетите отворања, постои и една група, која содржи потези кои многу ретко се среќаваат во шаховските партии. Тоа е поради тоа, што истите имаат слабости, меѓу кои најважни се:
Петар Чолаков
Петар Чолаков — македонски револуционер, деец на Македонската револуционерна организација.
Животопис
Петар Чолаков е роден на 15 април 1879 година во градот Јамбол, тогаш во Источна Румелија. По професија е хотелиер, а од пролетта 1903 година е пограничен пунктовен началник на ВМОРО во реонот на Јамбол, Кзл Агач и Кавако. Учествува на конгресот на Петрова Нива, на кој е избран за подвојвода на Крсте Бугарија. Го командува нападот врз одринското село Хаџиталашман, по што влегува во четата на Иван Варналиев и се бори со турските аскер крај малкотрновското село Граматиково. Умира на 13 април 1935 година во Јамбол
NGC 6517
NGC 6517 — збиено ѕвездено јато во соѕвездието Змијоносец, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 6517 се споменува и како GCL 81.
Откривање
Објектот е откриен на 16 јуни 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6517 е од видот IV. Видливиот сјај со голо око изнесува 10,1 m. NGC 6517 има само една позната привидна димензија, која изнесува 4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 1 м 50,6 с, а неговата деклинација, односно висината на лакот на тој агол, -8° 57' 30"".
Список на државни водачи во 82 година
Ова е список на државни водачи во 2 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Вилдпретова волчја опашка
Вилдпретова волчја опашка — двегодишно растение кое достигнува до 3 м во височина. Видот е ендемски на островот Тенерифе, и вирее главно во клисурите на планината Теиде. Растението се нарекува и кула од драги камења, црвена волчја опашка, тенерифска волчја опашка или теидска волчја опашка. На шпански растението се нарекува „тахинасте“ (tajinaste).
Распространетост
Растението може да се најде во субалпскиот појас, во клисурите на планината Теиде. Бара многу сонце и вирее во суви и пусти предели, но трпи мраз сè до температура од -15 °C.
Опис
Ова двегодишно растение во првата година дава густа розета од листови, а во втората исправено соцветие со височина од 1-3 м.
Употреба
Растението се одгледува во градините за украс, но не трпи ниски температури. Како и другите волчји опашки, ова растение е ценето во пчеларството бидејќи дава многу нектар и полен.
ЧС Университатеја Крајова
ЧС Университатеја Крајова 1948 (Universitatea Craiova), У Крајова, или ЧС У Крајова — фудбалски клуб од градот Крајова, Романија. Моментално се натпреварува во Лига 1, највиското ниво на романскиот фудбал.
На европска сцена, најдобрите настапи на Университатеја Крајова се полуфиналето во Купот на УЕФА (1982-1983) и четвртфиналето во Купот на шампионите (1981-1982). Тие биле првиот романски тим кој стигна до полуфиналето на некое УЕФА натпреварување и остануваат единствениот којшто има елиминирано најмалку еден клуб од секоја од петте најсилни фудбалски лиги во европскиот фудбал: Англија, Франција, Германија, Италија и Шпанија.
Својте домашни натпревари клубот ги игра на Стадионот Јон Облеменко, кој има капацитет од 30,929 седечки места. Крајова има неколку соперништва, а најзначајно е она со Динамо Букурешт. Традиционалните бои на клубот се сината и белата.
Раните години на фудбалот во Крајова (1921–1958)
Историјата на фудбалот во градот Крајова започнала во 1921 година, кога биле основани првите клубови: Крајован Крајова и Ровине Гривица Крајова. Во 1940 година, двете екипи се споиле што водело до создавање на еден од најуспешните романски клубови во меѓувоениот период, ФК Крајова, кој бил исто така првиот тим од градот кој го освоил романското фудбалско првенство. Сепак, титулата во сезоната 1942-1943 година не е официјално призната од ФФР и ЛПФ поради неофицијалниот карактер на натпреварувањето во таа сезона.
Веднаш по основањето на првата високообразовна институција - Институтот за машини и електрични уреди - група наставници и студенти го основале ЧСУ Крајова во 1948 година, спортски клуб во кој содржи повеќе спортски дисциплини како атлетика, одбојка, ракомет, пинг-понг, шах и фудбал.
Под координација на Министерството за јавно образование и Националната унија на студенти во Романија, фудбалскиот клуб УНСР Крајова (Униуња Национала а Студенцилор дин Романија; романски: Uniunea Națională a Studenților din România) бил формиран и запишан во окружното првенство. Првиот официјален натпревар на клубот се одржал на 5 септември 1948 година во Филиаши), во кој сепак "Студентите" биле поразени со 6-3. Бело-синиот дрес за првпат бил облечен од играчите кој ја сочинувале следнава постава: Думитреску - Раделеску, Михаила I, Карли - Озон, Михаила II - Сабин, Илие, Бадеску, Тудор, Серги, под команда на главниот тренер Н. Полојински.
Во 1950 година фудбалскиот дел го променил своето име од УНСР Крајова во ЧСУ Крајова, истото име како и матичниот клуб. Во 1951 година, ЧСУ Крајова го победила со 6-0 локалниот соперник, Конструкторул Крајова, во она што требало да биде првиот официјален натпревар одигран во Купот на Романија. Во 1953 година, клубот го сменил своето име повторно, овој пат во "Штинца Крајова", а една година подоцна во плејофот за промоција во Дивизија Б игран во Арад, Штинца, водена од тренерот Николае Оцељну, се квалификувала за првпат во својата историја во вториот ешалон на романскиот фудбал за сезоната 1955-1956. Сепак, по само една сезона во Дивизија Б, клубот испаднал и се вратил назад во Дивизија Ц и останал во тоа ниво до 1958 година.
Растечки тим (1958-1970)
Во 1958 година, Штинца по вторпат изборила промоција во втората лига, по борбата на работ на ножот во третата серија на Дивизијата Ц со Униреа Рамнику Валча: На крајот од сезоната двете екипи завршиле со 34 бода, но со предност во директните натпревари за сино-белиот тим. Во првата сезона по промоцијата, Крајова завршила само на 13-то место, од 14 екипи, но напредувала во следните сезони: 1959-1960 - биле 10-ти, 1960-1961 - 2-ри, но далеку од првото место окупирано од Динамо Питешти, 1961-1962 - 4-ти, 1962-1963 - 4-ти. Сезоната 1963-1964 во романската Дивизија Б била драматична, со четири екипи во борба за промоција во првата лига од втората. На крајот, "Студентите" ја освоиле промоцијата, но завршиле со ист број бодови со второпласираниот, Металул Трговиште, еден бод пред екипата која завшила на 3-тото место, Појана Кампина и два бода над 4-тото место, на кое се нашла екипата на Динамо Бакау. Овој историски чин бил "потпишан" од тренерот Николае Оцељану и следниве играчи: Думитреску, Василеску, Гелериу, Лунган, Делиу, Барбулеску, Тетеа, Ганга, Антон, Ловин, Оња, Вишан, Станкиу, Папук, К.Стеснеску, А.Стенеску.
Како и во претходните промоции, првата сезона во Дивизија A била многу тешка за сино-белите кој се спасиле од испаѓање во последните кругови, со само еден бод повеќе од првиот испаднат тим, Минерул Баја Маре. На крајот на следната сезона, Штинца била рангирана на 8-мото место, во средината на табелата, и тие веќе ги поставиле првите основи на тимот способен да се фрли во борбата за титулата.
Летото 1966 година, клубот повторно го променил своето име, овојпат од Штинца Крајова во Университатеја Крајова, име кое ќе остане засекогаш на усните на сите љубители на фудбалот и поддржувачите на клубот од Романија. Сепак, навивачите продолжиле да го вклучат во своите песнопенија името Штинца. Во тешките моменти од натпреварите, познато е дека поддржувачите на Университатеја имаат тенденција да пеат : Hei, hei, hai Ştiinţa!.
Во сезоните што уследиле Университатеја имала тренд на спротивставени резултати, во некои од нив тимот ја воодушевувал публиката во други помалку, но останал во првата поделба, без оглед на ситуацијата: 1966–1967 – 3-ти, 1967–1968 – 11-ти, 1968–1969 – 7-ми, 1969–1970 – 4-ти. По 12 години градење конечно бил завршен тимот кој ќе ја воодушеви публиката во наредните две децении.
„Шампион на големата љубов“ (1970-1979)
Крајова ги започнала 70-тите години со тим граден околу Јон Облеменко и неколку други играчи со голема вредност како: Петре Деселнику, Теодор Царалунга, Лучијан Страмбеану и Думитру Марку, меѓу другите. Почетокот на деценијата не бил најубедлив, но бил пристоен, со освојувањето на шестото место на крајот на сезоната 1970-1971 и осмото место на крајот на сезоната 1971-1972. Првиот значаен обид на студентите да засијаат со титулата се случил во сезоната 1972-1973, кога завршиле со ист број бодови со Динамо Букурешт, но сепак шампионската титула на крајот од сезоната отишла кај Динамо, поради подобрата гол-разлика. Оваа сезона останала во историјата како сезона во која се родил прекарот: "Шампион на големата љубов", прекар создаден од поетот Адријан Паунеску, голем обожавател на тимот од Бани, кој го именувал Динамо само како шампион на земјата, укажувајќи на некој сомнителни околности, за кои тој вели, дека биле причината Крајова да ја загуби титулата.
Во сезоната 1973-1974, борбата за титулата повторно се водела помеѓу Университатеја и Динамо, но овој пат клубот од Крајова ја освоил титулата со еден бод повеќе од Динамо, станувајќи прв универзитетски клуб кој ја освоил националната титула во некоја од лигите во Европа. Достигнувањето било уште поизразено бидејќи Динамото се сметал за расипан тим на комунистичкиот режим, што често влијаело и врз резултатите, како и по инцидентите од претходната сезона, додека на Университатеја сè повеќе се гледало како претставник на народот, на едноставниот човек во борбата со комунистичкиот режим, на чист фудбал и на фудбал кој се игра на теренот против оној во кој доминираат аранжмани и влијанија, така фразата "Шампион на големата љубов" добива сè поголема моќ, вклучително и во годините што доаѓаат. Историскиот состав кој ја освоил првата титула бил воден од тренерите на Константин Чернајану и Константин Оцет, и ги содржел следните играчи: Опреа, Манта - Никулеску, Бадин, Деселнику, Веља, Страмбеану, Иван, Ница, Балач, Берњану, Царалунга, Облеменко, Балан, Пана, Боц, Штефанеску, Марку, Станческу, Кис, Киву, Негрила и Константинеску.
И со направената смена на генерација, Университатеја продолжила да импресионира кога во 1978 година го одбранила трофејот во Купот на Романија, кој го освоила година-дена претходно, овојпат славејќи победа во финалето над Олимпија Сату Маре и 6-тото место во лигата. Во сезоната 1978-1979 клубот завршил на 4-тото место во лигата, додека во Купот на победниците на куповите клубот бил отстранет во првиот круг од германската Фортуна Диселдорф.
Крајова Максима (1979-1990)
Крајова Максима била втората златна генерација на Университатеја и тим кој ги остварил, особено во раните и средината на 1980-тите, најзначајните континентални перформанси во историјата на клубот. Тоа бил состав составен од многу играчи кои пораснале во близина на првиот златен тим, а исто така овој тим дал голем дел од "р'бетот" на романската репрезентација, со играчи како што биле: Илие Балач, Родион Каматару, Костика Штефанеску, Золтан Кришан, Јон Геолгау, Аурел Белдеану, Костика Доносе и Силвиу Лунг меѓу другите.
На крајот од сезоната 1979-1980 Университатеја по вторпат во својата историја станала шампион на Романија. Составот на тимот во оваа сезона бил: Болдичи, Лунг - Негрила, Тилихои, Штефанеску, Унгуреану, Балач, Белдеану, Кришан, Доносе, Каматару, Геолгау, Карцу, Иримеску Пурима и Чиупиту - тренери Валентин Станеску и Јон Облеменко. Во оваа сезона Университатеја направила одлична кампања и во Купот на УЕФА каде ги елиминирала Виенер СК и Лидс Јунајтед, пред да бидат запрени во третата рунда од германската Борусија Менхенгладбах, со вкупен резултат 1-2.
Долгото задржување во Купот на шампионите влијаело на тимот во домашното првенство, каде Крајова ја загубила титулата и завршила само на 2-рото место, но се квалификувале во Купот на УЕФА и испишале историја во текот на сезоната 1982-1983, како прв тим од Романија во историјата, кој се квалификувал во полуфиналето на некое европско натпреварување. Под раководството на Константин Оцет и Николае Иван, сино-белите исфрлиле од натпреварувањето важни имиња во европскиот фудбал, како (вицешампион во Серија А, Бордо и Кајзерслаутерн. Во полуфиналето, Университатеја се сретнала со португалската Бенфика, двапати европски шампион и трипати финалист на Европскиот куп на шампиони во тоа време. По два нерешени натпревари, португалската екипа минала во финалето благодарение на голот постигнат во гости. Во Дивизија А, клубот повторно завршил на второто место.
Во следните години Университатеја Крајова го задржала постојаното присуство во првиот дел од табелата: 1983-1984 - 3-ти, 1984-1985 - 4-ти, 1985-1986 - 3-ти, 1986-1987 - 5-ти, 1987-1988 - 5-ти, 1988-1989 - 5-ти и 1988-1989 - 3-ти. Исто така, тимот имал постојано присуство во европските натпреварувања каде што елиминирале извонредните екипи како: Реал Бетис, Олимпијакос, Монако или Галатасарај, но тие никогаш не се квалификувале подалеку од третиот круг. Студентите, исто така, го загубија финалето на Купот на Романија во 1985, со 1-2 од Стеауа Букурешт.
Во 1991 година, ЧС Университатеја Крајова повторно го допрела врвот на романскиот фудбал. Пруња, Манаила, Сандои, Попеску, Могошану, Чиуреа, Олару, Кристеску, Замфир, Бадеа, Пигуља, Агалиу, Крајовеану и Њаге биле последните играчи кои го бакнале шампионскиот трофеј во боите на овој клуб. Заедно со тренерите Сорин Карцу и Штефан Чиоака.
ФК У Крајова (1991–2011)
Во 1991 година, Университатеја Крајова ја освоила својата последна национална титула и Купот на Романија, под раководство на тренерот Сорин Карцу.
Сепак, истата година, спортски клуб ЧС Университатеја Крајова го распуштил фудбалскиот оддел и ФК Университатеја Крајова ја продолжила нивната традиција до почетокот на 2010-тите (до 1994 година, клубот сè уште бил под контрола на Министерството за национално образование). Во овој проблематичен период во историјата на клубот, ФК Университатеја освоила еден Куп на Романија во 1993 и достигнала до три финалиња, во 1994, 1998 и 2000 година. Резултатите биле далеку од она што навивачите го очекувале од нивниот тим. Важна причина за тоа било погрешното раководење на клубот во деведесеттите и раните 2000-ти, исто така како резултат на падот на комунизмот, што довело до испаѓање на клубот во 2005 година, кога била прославена 41 година по ред учествување во Дивизија А.
На 20 јули 2011 година, клубот бил привремено исклучен од страна на Романската фудбалска федерација поради тоа што не го повлекле спорот со поранешниот тренер Виктор Пицурка од граѓанскиот суд, според член 57 од статутот на ФФР во кој се наведува дека Фудбалската федерација ги решава сите спортски тужби. Сепак, статијата дозволува спорови поврзани со договор за вработување да се судат во граѓанскиот суд. Одлуката за исклучување била одобрена од Генералното собрание на ФФР на 14 мај 2012 година. Сите играчи на тимот биле распуштени и станале слободни агенти со што им било овозможено да потпишат со други клубови.
Реосновање и борба да се поврати идентитетот (2013-денес)
ЧС У тврделе дека ги поседуваат сите трофеи на Университатеја, и дека спортскиот клуб не ги доставил своите досиеја до ФК У Крајова, кој се сметал за нов клуб; ова било потврдено во Правосудството на Романија во јуни 2016 година. и повторно потврден од ЛПФ во ноември 2017 година. Поради тоа, ЧС Университатеја Крајова е вистинскиот сопственик на брендот и титулите освоени во минатото (со исклучок на Купот на Романија 1992-1993).
На 14 август 2013 година, ЧС Университатеја Крајова била привремено поврзана со Романската фудбалска федерација, по компликации со досието за лиценцирање. По решавањето на проблемите, клубот бил воведен во Лига 2, втората лига по ранг во романскиот лигашки систем. Университатеја го направила своето деби за сезона на 27 август, со победата со 6-1 во четвртиот круг од Купот на Романија над Пандури Тргу Жиу.
Во сезоната 2013-2014 во Лига 2, ЧС Университатеја Крајова и ФК У Крајова се сретнале во два директни натпревари, што довело до многу голема напнатост и несигурност во однос на вистинските идентитети на клубовите. Во 2014 година ЧС Университатеја Крајова се вратила во Лига 1, по 23 години отсуство, додека ФК У Крајова била повторно исклучена, овој пат за постојано, но подоцна повторно се појавила под името ФК У Краова 1948 година во 2017 година.
По промоцијата, Университатеја ја завршила кампањата 2014-2015 на 5-то место. По овој резултат уследило 8-мо место во сезоната 2015-2016 и 4-то место на крајот на сезоната 2016-2017 со што било обезбедено враќање во европските натпреварувања. Враќањето во Европа донело важен противник во третото квалификациско коло на УЕФА Лига Европа, италијанскиот претставник Милан, од кого Крајова била елиминирана со вкупен резултат 0-3.
На 27 мај 2018 година, Университатеја го освоила својот прв трофеј по реосновањето откако го совладале второлигашот Херманштат во финалето на Купот на Романија во 2018 година. Играта завршил 2-0 за Крајова а бил одигран на Арена Национала во Букурешт. Како победник на Купот на Романија, Крајова потоа зела учество во Суперкупот на Романија, во кои загубиле од ЧФР Клуж со 0-1.
Стадион
ЧС Университатеја Крајова ги игра својте домашни натпревари на Стадионот Јон Облеменко од основањето на клубот во 1948 па сè до 1991, а на него продолжила да игра и екипата на ФК Университатаеа Крајова. Името стадионот го добил во чест на легендарниот фудбалер на Университатеја Крајова Јон Облеменко. Стариот стадион Јон Облеменко бил отворен во 1967 година и имал капацитет од 25,252 седечки места.
Во 2015 година стадионот бил срушен и бил заменет со новиот стадион Јон Облеменко кој е со капацитет од 30,983 седечки места. Новиот стадион бил инаугуриран во 2017 година, со пријателскиот натпревар одигран на 10 ноември во кој Университатеја играла против чешката Славија Прага.
Титули
останати пласмани
Неолјани (Буково)
Неолјани — археолошко наоѓалиште во битолското село Буково. Претставува населба од среден век. Се наоѓа во месноста Дванаесет Кладенци, каде според кажувањето на жителите, било старото село. По површината се гледаат остатоци од населба.
Грци
Грците (грчки: Έλληνες, Елинес) — индоевропски народ чија матична држава е Грција, каде што ги има и во најголем број. Конститутивен народ се и на Кипар. Грците го зборуваат грчкиот јазик и имаат православна вероисповед, но постојат помали католички заедници во јонските и егејските острови, последица на вековното италијанско присуство во тие мориња.
Надворешни врски
Омогенија
Религиозни
Академски
Десни хегелијанци
Десни хегелијанци или старохегелијанци — следбеници на германскиот филозоф Георг Вилхелм Фридрих Хегел на почетокот на XIX век кои ја одвеле неговата филозофија во конзервативна насока. Често се сопоставуваат наспроти младохегелијанците (левите хегелијанци), кои ја земаат неговата политичка филозофија во полза на внесување на разни новини во политиката и религијата.
Според Хегеловиот историзам, идеите и нациите можат да се сфатат само преку увид во нивното минато. Хегел цел живот бил ортодоксен член на Лутеранската црква на Прусија. Посветил големо внимание на Апсолутот — севкупноста на стварноста со која се оправдува вербата во Бога. Во делото „Филозофија на правото“, Хегел вели:
Многу деснохегелијански мислители стекнале големо влијание во академските и црковните кругови, особено на Берлинскиот универзитет, каде ги држеле деканатите на филозофскиот и теолошкиот факултет. Во подоцнежниоте периоди овие дејци биле подзаборавени и засенети од младохегелијанците како Бруно Бауер и Карл Маркс. Најголем белег оставиле во теологијата. Нивните усилби не успеале да го наметнат чувството за неизбежност на верата како производ на историјата, но станале основоположници на вишата критика, покажувајќи го влијанието на една ера врз развојот на христијанството.
Католичка црква на Косово
Католичка црква на Косово – верска заедница на Косово. Заедницата брои околу 65 000 верници од околу 2 милиони жители на Косово. Уште околу 60 000 косовски католици живеат во странство, главно на работа.
Римокатоличката апостолска администрација на Призрен е црковно подрачје или апостолска управа на Римокатоличката црква на Косово. Седиштето ѝ е во Призрен. Бискупот Доде Ѓерѓи служи како администратор на апостолската управа. Надбискупот Јулиус Јанус, изворно свештеник на римокатоличката надбискупија во Краков е апостолски нунциј во Словенија и на Косово. Претходно служел како апостолски нунциј во Унгарија, а пред тоа како апостолски нунциј во Мозамбик и Руанда.
Светата Столица не го признава Косово како суверена држава.
ІІ македонски конгрес
Вториот македонски когрес на македонските друштва, бил свикан по неуспешното Мелничко востание со окружно под ''бр. 265'' од 5.11.1895 година.
Отворен пат
Отворен пат (англиски: The Open Road) е американски филм од 2009 година, во режија на Мајкл Мередит. Главните улоги ги толкуваат: Џастин Тимберлејк, Џеф Бриџис и Кејт Мара, а во филмот се појавува и кантри-пејачот Лајл Ловет.
ІІ македонски конгрес
Заседание и делегати
Конгресот се одржал од 3 до 16 декември 1895 година во Софија. На него присуствувале 32 делегата. На овој когрес им било забрането да присуствуваат делегатите од Плоеш - Романија, Плевен, Кула и Цариград.
Отворен пат
Содржина
Карлтон Гарет (го игра Тимберлејк) е син на легендарниот играч на безбол Кајл Гарет (го игра Бриџис). Карлтон оди по стапките на својот татко и игра за второлигашки клуб. Една вечер, него ќе го повика дедо му Амон, известувајќи го дека мајка му е во болница, каде што итно мора да се оперира, но одбива да ја потпише согласноста за операцијата додека не се види со поранешниот сопруг Кајл. Така, Карлтон тргнува во потрага по својот татко, придружуван од девојката Луси.
ІІ македонски конгрес
Работа
На когресот бил разгледан односот помеѓу Комитетот и официрите, идната тактика на Комитетот во однос на македонското дело, односите меѓу ТМОРО и Комитетот. Конгресот заклучил дека имало финансиска злопотреба со комитетската каса и недоволна кординација меѓу Комитетот и бирото, и се побарало поголемо согласие.
Решенија
Македонскиот комитет бил преименуван во Врховен Македонски Комитет. Во тајните протоколи било до прецизирано што се подразбира под други средства,имено Терор и Востание.Притоа во новиот комитет влегле 12 членови, за претседател бил избран генералот Данаил Николаев, потпретседател Јосиф Ковачев ,касиер Александар Радев и секретар Г. Паунчев.
Раскол
На овој конгрес дошло до судир меѓу комитетот и официрите и тие се одволиле во посебен комитет на чело со Наум Туфекчиев задржувајќи го старото име Македонски Комитет. На конгресот била повикана и ТМОРО да испрати свои делегати но таа ја одбила поканата.
Босанскохерцеговска кујна
Босанскохерцеговска кујна (понекогаш само босанска кујна) —- традиционална кујна на Босна и Херцеговина. Босанскохерцеговската кујна е блиску поврзана со турската, грчката и други средоземни кујни, а се разбира и со кујните на соседните Србија, Хрватска, итн. Заради годините под австриска управа, на босанскохерцеговската имаат влијанија и кујните на Средна Европа. Храната во Босна и Херцеговина се подготвува со многу разновидни зачини, но обично во мали количини. Поголемиот дел од храната е лесна бидејќи се готви во мали количини вода. Сосовите се потполно природни, пошто главно ги сочинуваат природни сокови од зеленчук.
Типични состојки на јадењата на босанскохерцеговската кујна се домат, компир, кромид, лук, пиперка, краставица, морков, зелка, печурки, спанаќ, тиквички, сушен и свеж грав, мелен пипер, млеко и павлака. Јадења од меса се од говедско, јагнешко, свинско, итн. Регионот Херцеговина е погоден за одгледување винова лоза и производство на вино, додека во Босна ракијата се добива од сливи и јаболка. Кафето се пие од филџан, а локумот е сè помалку присутен.
Алкохолни пијалаци
Ракијата се добива од сливи, јаболка, круши или грозје, со процент на алкохол од 45 % или повеќе.
Атомска централа „Акују“
Атомска централа „Акују“ (турски: Akkuyu Nerkleer Güç Santrali) — атомска централа што е во фаза на развој во Аккују, во Бујукеџли, провинција Мерсин, Турција. Тоа ќе биде првата атомска централа во земјата.
Историја
Првата лиценца за проектот за атомската централа Акују беше издадена од Комисијата за атомска енергија во 1976 година. Во мај 2010 година, Русија и Турција потпишале договор дека подружница на „Росатом“, агенција за атомска енергија на Русија и „Акују“ НГС Електрик Уретим Корп ќе изгради, поседува и управува со електрана во Акују, која опфаќа четири постројки од 1.200 MW ВВЕР. Договорот бил ратификуван од турскиот парламент во јули 2010 година. Инженерските и истражувачките работи започнале на местото во 2011 година.
Во 2013 година, руската атомска градежна компанија Атомстројекспорт (АСЕ) и турската градежна компанија Оздогу го потпишале договорот за подготовка на локацијата за предложената атомска централа „Акују“. Договорот вклучува и истражувачки работи на местото.
Официјалната церемонија на започнување се одржала во април 2015 година. Главната изградба започнала во март 2018 година, и се очекува првата постројка да започне со работа во 2023 година. Другите три постројки се очекува да бидат завршени до 2025 година.
На 9 декември 2015 година, новинската агенција Ројтерс објавила дека Росатом ги запрела градежните работи во електраната и дека Турција ги проценува другите потенцијални кандидати за проектот. Но, Росатом и турското Министерство за енергија и природни ресурси веднаш ја отфрлиле изјавата. И покрај тензиите поставени меѓу Русија и Турција, поради турското соборување на рускиот авион на 24 ноември (2015 година), рускиот претседател Владимир Путин изјавил дека одлуката да се продолжи е чисто комерцијална. Извор за РИА Новости изјавил дека компанијата основана за изградба на атомската централа ги продолжила своите операции во Турција.